19.5.2022
EL
Επίσημη Εφημερίδα της Ευρωπαϊκής Ένωσης
L 140/35
Για τις γνωμοδοτήσεις αυτές καταρτίζεται μια τυποποιημένη γνωμοδότηση, την οποία το Προεδρείο υποβάλλει απευθείας στην Ολομέλεια.
Η διαδικασία αυτή δεν συνεπάγεται ούτε ορισμό εισηγητή ούτε εξέταση από τμήμα, αλλά μόνο έγκριση ή απόρριψη της τυποποιημένης γνωμοδότησης από την Ολομέλεια.
Κατά την εξέταση στη σύνοδο, η Ολομέλεια αποφαίνεται καταρχάς υπέρ ή κατά της προσφυγής στην προαναφερόμενη διαδικασία για τη συγκεκριμένη αίτηση γνωμοδότησης και, σε θετική περίπτωση, ψηφίζει κατόπιν υπέρ ή κατά της έγκρισης της τυποποιημένης γνωμοδότησης.
Άρθρο 48 — Εκθέσεις αξιολόγησης 1.
Η έκθεση αξιολόγησης είναι έγγραφο της ΕΟΚΕ με θέμα την αξιολόγηση πολιτικής της Ευρωπαϊκής Ένωσης, σύμφωνα με το άρθρο 14 του παρόντος Εσωτερικού Κανονισμού.
Η εκπόνηση της έκθεσης πρέπει να έχει ζητηθεί από ένα από τα ενωσιακά θεσμικά όργανα.
2.
Η έκθεση αξιολόγησης καταρτίζεται από ομάδα μελέτης που εργάζεται με έναν εισηγητή.
3.
Υποβάλλεται προς έγκριση, μαζί με τα συμπεράσματα και τις συστάσεις της και, ενδεχομένως, τα παραρτήματά της, στο αρμόδιο τμήμα ή τη CCMI.
Κατά τη συνεδρίαση τμήματος, ισχύουν για τις τροπολογίες οι διατάξεις που προβλέπονται στο άρθρο 60 παράγραφος 1.
4.
Η έκθεση που έχει εγκριθεί από το τμήμα ή από τη CCMI παρουσιάζεται στην Ολομέλεια από τον εισηγητή.
Το Προεδρείο αναπέμπει στο τμήμα ή στη CCMI τυχόν έκθεση αξιολόγησης η οποία δεν συνάδει με τις διατάξεις της παραγράφου 1 του παρόντος άρθρου.
Τροπολογίες επί της έκθεσης αξιολόγησης μπορούν να υποβληθούν προς ψήφιση στην Ολομέλεια από μέλη και Ομάδες, υπό τον όρο οι εν λόγω τροπολογίες να συνάδουν με τις διατάξεις της παραγράφου 1 του παρόντος άρθρου.
Η Ολομέλεια διεξάγει ψηφοφορία επί της έκθεσης αξιολόγησης και, ενδεχομένως επί της απόφασης αποστολής του εγγράφου στα λοιπά θεσμικά όργανα.
5.
Οι εκθέσεις αξιολόγησης δεν δημοσιεύονται στην Επίσημη Εφημερίδα της Ευρωπαϊκής Ένωσης, αλλά μπορούν να κοινοποιηθούν στα λοιπά θεσμικά όργανα, εφόσον το αποφασίσει η Ολομέλεια.
Άρθρο 49 — Ενημερωτικές εκθέσεις 1.
Η ενημερωτική έκθεση είναι έγγραφο της ΕΟΚΕ με αντικείμενο την εξέταση ενός θέματος σχετικού με τις πολιτικές της Ευρωπαϊκής Ένωσης ή τις πιθανές εξελίξεις τους και το οποίο περιλαμβάνει μόνο πραγματικά στοιχεία και, ενδεχομένως, συνοπτικές πληροφορίες, χωρίς συστάσεις.
2.
Το σχέδιο ενημερωτικής έκθεσης καταρτίζεται από ομάδα μελέτης που εργάζεται με έναν εισηγητή.
3.
Υποβάλλεται προς έγκριση, μαζί με τις τυχόν συνοπτικές πληροφορίες και τα παραρτήματά της, στο αρμόδιο τμήμα ή τη CCMI.
Κατά τη συνεδρίαση τμήματος, ισχύουν για τις τροπολογίες οι ίδιες διατάξεις που προβλέπονται στο άρθρο 60 παράγραφος 1.
4.
Η ενημερωτική έκθεση που έχει εγκριθεί από το τμήμα ή από τη CCMI παρουσιάζεται στην Ολομέλεια από τον εισηγητή.
Το Προεδρείο αναπέμπει στο τμήμα ή στη CCMI τυχόν ενημερωτική έκθεση η οποία δεν συνάδει με τις διατάξεις της παραγράφου 1 του παρόντος άρθρου.
Η Ολομέλεια διεξάγει ψηφοφορία επί της ενημερωτικής έκθεσης και, ενδεχομένως επί της απόφασης αποστολής του εγγράφου στα λοιπά θεσμικά όργανα.